
ILLUSTRISSIME  P R 1 S E S, 

SODALES  HONORATISSIMI1. 

JSIemini  sane  magis,  quam  vobis,  viri  doctissimi! 
cognitum  est,  quemadmodum  opinionum  commenta  in 
scientiis,  res  naturae,  ejusque  praeprimis  causas  et  modos 
spectantibus,  varia  et  fluxa  sunt;  ita,  quod  usu  receptum 
et  mos  est,  spatio  et  antiquitate  invalescere,  adeoque 
clarissimorum  et  sapientum  virorum  contentiones  atque 
impetus  diu  saepe  eludere. 

Quod  quidem  si  ita  circa  res  tenues  eveniat,  aut  non 
majoris  momenti , silentio  praetereat.  Sinere  vero  et 
silere,  si  res  magna  agatur,  quae  est  hominum  salus  et 
incolumitas,  nefas  sane  habebitur. 

Opinor  illud  accidere  in  disciplina  medica',  illa  ejus 
praeprimis  parte,  qua  nulla,  si  rectus  ejus  usus  fuerit, 
exoptabilior;  aut  truculenta  magis  et  exitiosa,  si  prava 
eadem  vel  et  invalida ; accidere  circa  eam  medicinae  partem, 
quam  artem  obstetriciam  vocant;  cui  omnis  homo  semel 
saltem  saepius  saepe  obnoxius  est;  quae  amabili  sexui  aut 
dulci  spe  et  solatio  , auxMioque  imminet , aut  terrore , vel 
et  internecione ; quae  uno  eodemque  impetu  vitam  et  pros- 
peritatem plurium  vel  servare  vel  praecipitare  potest; 

accidere  multis  quidem  modis:  aut  quod  a sinceris  prae- 
ceptis ars  ipsa  absit,  quod  medicorum  ordini  imputetur; 
vel  et  quod  iniqua  aut  inefficaci  lege  laboret,  cujus  penes 
medicos  vix  ulla  culpa  esse  potest.  Ad  illa,  quod  attinet, 
crederes , nos  recentiore  saltem  tempore  bonorum  votis 
obsecundavisse;  ad  hanc,  desiderio  ingens  usque  dum 
spatium  reliquum  esse. 

Quinimo!  res  obstetricia  media  et  postrema  elapsi  saeculi 
parte,  collatis  multorum  et  praestantissimorum  virorum 
contentionibus  et  studiis  mirum  in  modum  inclatuit , ejus- 
que  scientia  et  ars  cognitionibus  et  praeceptis  plurimis  et 
saluberrimis  divites  nunc,  et  honoratae  prostant;  dolen- 
dum  tamen  quam  maxime  est , uberes , quantum  possent , 
fructus  pro  humano  genere  ex  iis  non  carpi,  sicque  in 
publica  commoda  peccari , hoc  potissimum,  quod  exercitium 
istius  artis  inhabilibus  muliercularum  manibus  usquequaque 
concedatur;  peccari  eo  rationum  momentis  jam  pridem, 
et  quantum  assequor,  validis  persuadeor;  accusare  tamen 
palam  peccatum  istud  jam  a multis  retro  annis  haesito, 
anxius  illidere  in  praejudicium  longo  usu  inveteratum  et 
quasi  sanctum ; veritusque , ne  magnitudini  propositionis 
par  mihi  autoritas  atque  facundia  deesset;  nunc  vero,  viri 
claissimi!  sodalis  vester , non  habeo  , quod  reformidem  , 
arrectumque  mihi  ex  vestra  tum  perspicacia  tum  et  benig- 
nitate animum  assumpsi ; hac  mihi  benevolae  attentionis 
spes  fit,  in  tenue  quantumvis  vetbum,  quod  tamen  publica 
prosperitate  gravidum  videri  possit;  illa  securus  sum,  si 
absonum  aut  intempestivum , quod  protulero , haberi  possit, 

quod  errantem  monere,  erroremque,  ne  in  publicum 
diffluat,  arcere  non  dedignabimini.  Si  vero  rectum  et  in 
publicos  usus  aptum  deprehensum  fuerit,  vestro  assensu 
et  authoritate  id  valescere  et  tuto  prolatari,  quin  et  usu 
ipso  excipi  posse. 

Historiam  rei  obstetriciae  diffuso  obtuitu  et  summario 
perstringentibus  , quatuor  periodos  , genio  distinctas  discer- 
nere, facile  est.  Primam  animalem  dicere,  non  abs  re 
erit;  propterea  quod  hominum  partus,  non  secus  ac  anima- 
lium solius  naturae  viribus , artis  qualiscunque  expertes 
transacti  fuerint.  Ejus  principium  a primis  hominibus  sit; 
finis  latet.  Scientiae  et  artis  tum  ne  ulla  quidem  suspicio. 
Sinistri  eventus,  valida  adhuc  integraque  hominum  progenie, 
rari,  si  evenerant,  fato  adscripti.  Haec  periodus  publicae 
prosperitati  quid  neque  addidit  neque  dempsit;  ideoque 
citra  gratiam  juxta  ac  injuriam  fuit.  Hanc  prae  reliquis 
beatissimam  habeo  : illa  enim , si  paucorum  vitam , arte , 
quae  nunc  est,  genuina  servare  omissum  quidem  fuit;  myria- 
dum  saltem  vita  arte  praepostera,  quae  nunc  est,  non  fuit 
extincta. 

Ex  insita  hominum  indole , qua  subvenire  afflictis , et 
acerbo  quocunque  casu  laborantibus  proni  sumus,  subse- 
cuta est  periodus  alte r-a  muliebris,  fatua,  super- 
stitiosa. Parturientes  doloribus,  qui  nec  tum  a partu 
abfuerint,  divexatae,  trepidae,  ejulantes  aliarum  feminarum, 
quas  vel  vicinia  vel  affinitas  vel  consortium  trahit,  com- 
miserationem excitant;  succurrunt  hae  verbo  magis  quam 

opere,  consolando,  et  deficientes  in  spem  animumque  et 
patientiam  erigendo.  His  eminuisse  aliquae  videntur,  post 
fiduciam  sensim  et  famam  sibi  comparasse;  hae  tandem 
invocari  et  obstetrices  appellari;  quodque  primo  obsequii 
et  humanitatis  fuerit,  in  quaestum  stipemque  cedere,  suas 
tandem  sibi  civitates,  oppida,  vici  obstetrices  mercede 
conducere,  rudes,  effoetas , et  quibus  aliunde  victus  non 
suppetebat.  Sufficiebat  dedisse  nomen,  et  accepisse;  ignarae 
illae  quantumvis,  spe  majoris  pretii  et  aestimationis  artis 
quid  et  scientiae  praeferunt,  quod  quale  fuerit,  et  undenam 
hauriri  potuerit?  nescias.  Haec  periodus  insignis  est  deo- 
rum dearumque  invocatione,  ritubus  variis  sacris  profanis- 
que,  immolationibus,  votivis  tabulis,  amuletis,  fascinis, 
incantationibus  multisque  aliis;  quae  vel  inania  et  super- 
vacua , aut  et  nociva  deprehenduntur ; quibus , dilapsis 
commodis  periodi  primae,  in  erronea,  abnormia  et  noxia 
ventum  est. 

Huic  subgliscit  periodus  tertia,  virilis,  obser- 
vationis et  experientiae  notam  referens;  cujus 
effectus  si  spectes,  nescias,  an  propitiis,  an  iratis  diis  dala 
fuerit?  experiundo  salus  et  funera  miscentur,  his  exceden- 
tibus; futurae  tamen  messis  hac  semina  sparguntur.  Viri 
medici  clari,  pauci  ut  ut,  primum  consilio,  mox  manu 
subintrant;  illucescere  observatio,  ejus  collecta  quaevis 
.scintilla  colligi ^ et  in  experientiam  coire.  Hippocrates 
pater  est  Studium  rerum  hominis  naturalium  experge- 
factum; cognitiones  circa  partus  vias,  causas,  impedimenta 
invalescunt ; nata  inde  ars  vaga , primum  in  dubia  et 

ancipitia  fertur;  dein  et  in  saeva  atque  atrocia  proruit; 
perterritis  ita  feminis,  virorum  in  generationis  negotio 
consilium , sicque  experiundi  et  observandi  facultas  inter- 
cipitur; majorque  in  obstetrices  fiducia  redit,  et  viri  non 
nisi  trepidis  et  conclamatis  parturientium  rebus,  et  raro 
invocantur.  Hujus  periodi  incrementa  tardo  temporum  et 
affinium  aliarum  scientiarum  genio  torpent;  illa  tamen 
versio  foetus  artificialis , a Celso  descripta  innotuit  modo ; 
primumque  artis  obstetriciae  codicem  nacti  sumus,  quem 
collectis,  quae  dispersae  erant,  cognitionibus,  huc  spectan- 
tibus, redegit  (1513)  Eucharius  Rosslin  Wormatii 
medicus , et  invento  nuper  Magonciaci  praelo  divulgavit ; 
versione  confestim  linguarum  vivarum , vix  non  omnium, 
exceptum,  avideque  relectum. 

Interea  nisu,  qua  scientiae  omnes  cum  conterminis  aliis 
insigniore  cultu  eminentibus,  pari,  ut  ajunt,  passu  ambu- 
lare, et  in  eandem  quasi  libellam  consurgere  amant,  factum 
est;  ut  ars  nostra  inanu  muliebri  ut  ut  intercepta  sicque 
difficili  quasi  compede  gravis,  citatiore  jam  gradu  in  perio- 
dum quartam  eluctata  sit , quam  virilem  adolescen- 
tem app ellar e ausim.  F orte  fortuna  obtigit , Ludovicum 
decimum  quartum,  Galbarum  regem  curam  partus  de  la 
Valliore,  ex  amore  regis  clandestino  gravidae,  in  chirurgum 
parisiensem  C1  ement,  in  solvendo  difficili  partu  tum 
celebrem , cum  laetissimo  eventu  demandasse.  Labascere 
inde  praejudicium,  virorum  exercitio  infestum,  primum  in 
aula  regis,  mox  in  metropoli,  post  et  per  provincias,  et 
apud  accolas  Galliae;  increbescere  virilis  in  partu  difficili 

non  modo,  sed  et  faci] i et  spontaneo  onera,  fcecme  occasio 
verioris  observationis  et  experientias;  et  quae  ineptiis,  vel 
et  cruda  saevitie  fastidium  hactenus  moverat  contempta  ars, 
nunc  honore  et  gratia  valere;  inde  et  magis  indies 
efflorescere  scientia , produci  exercitium , ejusque  quam 
prava  ars  contraxerat,  nota  falsa  dedecoris  minui,  nec  ultro 
viro  medico  indignum  haberi,  ditescere  et  perfici  instru- 
mentorum penus,  forcipe  praeprimis  salutifero;  componi 
collegia  obstetricia  e viris  utriusque  medicinae  peritissi- 
mis;  nosocomia  pro  parituris  institui,  his  discipuli 
tandem  sexus  potioris , Argentorati  primum,  post  et 
alibi,  in  Germanorum  scholis  praecipue,  admitti.  Hac, 
quam  agimus , periodo , scientia  nostra  altum  tenet , 
ut  vix  supersit,  quod  desideres;  verum  laborare  videmus 
ejus  ex#fcitium;  cujus  boni  fructus  non  nisi  in  proceres 
populi , et  opulentas  urbes ,'  aut  illos , qui  vi  auri  eam 
redimere  possint,  derivantur;  majorem  hominum  partem 
ea  orbam  cernimus;  quin  et  saevitiei  artis  iniquae  et  trucis 
subesse,  et  opprimi;  enitendum  igitur  est  eo,  ut  splendori 
scientiae,  exercitium  ejus,  gratia  et  utilitate  in  tenues  quos- 
cunque et  inopes,  ubicunque  degerint  pariter  diffusa, 
coaequetur. 

Quod  ut  succedere  fortunato  possit,  aspirandum  in  ulte- 
riorem et  prae  caeteris  omnibus  felicissimam  periodum  esse 
existumo;  illam  nempe,  qua  semotis  imposterum  a sacro 
Lucinae  feminis , virorum  sola  manus  exercitio  tantae  artis 
impendatur,  ut,  quorum  solis  fere  studiis  scientia  hactenus 
effloruit,  et  illorum  opera  et  usu  omnis,  quam  recondit, 

praestantia  ejus  exseri , et  in  quasvis  hominum  classes  redire 
par  utilitas  possit.  Haec  periodus  utrum  in  propinquo  sit, 
an  distet  ? non  dicam ; placet  tamen  fidere , illam  certo 
exorituram  esse , et  virilis  adultae  sive  integrae 
nomine  praedicere;  nec  dubitem,  suopte  illam  et  vicibus 
temporum,  serius  fortassis,  emergere  posse,  si  studium  veri 
et  boni  et  literarum  amor , et  perpetuus , qui  homini  inest, 
in  meliora  nisus,  torpere  potuerint;  eam  tamen  nostris 
studiis  et  contentionibus  maturescere  et  impelli  posse ; ne, 
quod  apponere  nobismet  honoris  et  lucri  possimus , in 
posteros  et  tardiora  tempora  recedat. 

Sitne  quispiam , qui  eo  aspirandum  esse  non  consentiat  ? 
qui  insumendam  in  erudiendis  obstetricibus  operam  ultra 
esse  arbitretur?  quo  et  a via  usque  adeo  humanae  perfec- 
tionis semper  absimus? 

Rem  enim  ex  aequo  et  sine  opinione  praejudicata  ponde- 
rantibus facile  apparet , mulierculas  tantae  scientiae  et  artis 
incapaces  esse.  Aliquam  tamen  rationem , quae  ipsam 
artem , et  quae  illam  agitant,  mulierculas  intercedit,  inire 
non  abs  re  erit.  Disciplina  isthaec  et  copia  et  momento 
discendorum  gravis  est;  ejus  dogmata  ex  communi  cetera- 
rum medicinae  partium  fonte  hauriri  debent,  cohaerentque 
inter  se , ut  divellere  a communibus  propria  non  possis. 
Anatome  corpus  humanum  scrutatur,  ejusque  intimas  abdi- 
tissiinasque  pafticulas  acri  labore  rimatur,  quo  nobis  nume- 
rus, situs,  forma  et  quidquid  ad  illarum  structuram  facit, 
Innotescant;  et  siquid  de  earum  indole,  usu,  energia, 

functionibus  sincere  cognitum  habetur,  Physiologia  assequi 
contendimus.  Sitne,  qui  harum  cognitionum  expers,  disci- 
plinam obstetriciam  subire  posse  sine  procacitate  suscipiat? 
Semiotica  sanitatis  prosperae  et  adversae  signa  prodit,  adeoque 
vel  res  tutas , vel  spem  et  metum,  vel  et  certam  desperationem 
nobis  significant,  quibus  securo  otio  frui,  et  fortes  artem  capes- 
sere discimus.  Sitne,  qui  his  omissis  matrum  proliumque 
saluti  et  integritati  et  suae  famae  probe  consulat?  Normam 
sanitatem  tuendi  Hygiene  exhibet,  ex  vasta  rerum  in  homi- 
nem agentium  cognitione  derivandam , qua  quidem  sanum 
quemvis  uti,  partus  vero  negotio  impeditas  quam  maxime 
decet;  propterea  quod  his  non  solum  plurium  simul  vitae 
prospiciendum  sit,  sed  et  illae  morbis  propiores,  subita- 
neis et  immanibus  casibus  valde  pateant.  Sitne  illarum  igna- 
rus, qui  mala  imminentia  a matribus  et  illarum  fructu 
avertere  intelligat?  Quodque  rei  caput  est,  Pathologia  et 
Therapia  adquirimus ; illa  enim  morborum  ordines,  diversa 
genera,  causas,  effectus,  signa  atque  periodos  nosse;  hac 
occasiones  artis  intelligere,  ejusque  impetus,  vel  urgere  vel 
differre  opportune,  rectaque,  ut  paucis  expediam,  iis 
medendi  ratione  uti  discimus;  cumque  a gravidis, parturienti- 
bus et  puerperis  vix  ullum  morbi  genus  omnino  alienum, 
iisque  jam  consilio,  jam  medicamentis,  jam  et  manu  armis- 
que subveniendum  sit;  sitne,  qui  sine  his  demereri  obstetri- 
ricantis  cognomentum , ejusque  obire  munus  citra  salutis 
publicae  noxas,  ipsiusqne  artis  ^injuriam  possit? 

At  dicent  forte : Tantarum  cognitionum  si  viri  ingenium 
capax  quidni  et  feminae  sit?  De  harum  ingenii  vi  ego  qui- 

dem  demere  non  suscipiam;  aut  asserere,  illas  in  cultum 
scientiarum  ineptas  esse.  Nemo  tamen  nescit,  non  esse  eam 
sexus  sequioris  a prima  juventa  institutionem,  ex  qua 
prono  gradu  ascendere  in  scientias  queant ; et  siquae  excipi 
possint,  implere  numerum  non  posse;  cumque  paucas 
illas  divitioribus  solum  interesse  reperiamus,  inducere  illas 
non  poterimus,  ut  ministerium  artis  nostrae  induant;  tum 
quod  tam  improbi  laboris  vix  ullum  lege  pretium  constitu- 
tum sit,  tum  et  quod  ipsum  illud  salubre  officium  vile  et 
vix  non  turpe  habeatur;  adeoque  neque  emolumenti  quid 
aut  gratiae  supersit,  quod  illicere  ingenuas  possit  habilesque. 

Propterea  coacti  in  tantum  officium  admittimus,  non 
quas  ratio  rei,  et  publica  salus  poscat,  ingenuas  et  sagaces 
et  liter  arum  gnaras ; sed  quas  necessitas  aut  sors  obtrudit, 
e gleba  natas,  nullius  aut  obscurae  institutionis,  ingenio 
hebetes,  viribus,  aetate,  et  pauperie,  nonnunquam  foeda, 
confectas , adeoque  disciplinae  literariae  cujuscunque  ineptas. 
His  passim  feminis  matrum  vita  et  integritas ; his  progeniei 
hominum  conservatio;  his  familiarum  incolumitas  et  dulcis 
spes;  his  patriae  tandem  columen  et  robur  credituri 

Urgebunt  alii:  Esse  obstetrices  et  fuisse  olim , quae  et  sua 
praestent,  et  publica  fiducia  gaudeant.  Quibus,  si  non 
omnino  refrager,  sciendum  tamen  est,  si  sint,  paucas  esse, 
nec  omni  numero  absolutas , sed  minus  tantum  rudes , 
neque  ex  instituto,  sed  forte  fortuna  subortas ; quibus  et 
cocca  publici , cui  malorum  suorum  certa  notitia  non  est, 
fiducia  non  absit;  quae  illis  non  ex  artis,  quam  exercent, 

praestantia,  sed  ex  prospera  natura,  artem  non  indigente 
succrescat,  et  luxurietur ; illas  magnis  urbibus  solum  et 
divitibus  inesse;  et  ita  deseri,  quae  tamen  publico  onere 
non  vacet,  tenuem  et  egenam  plebem,  quae  non,  ut  illae, 
salutiferam  artem  in  procinctu  habeant ; neque,  ut  illae, 
nummorum  vi  polleant,  qua  redimere  et  accersere  e lon- 
ginquo promptas  auxilio  manus  possint.  Has  igitur  dirissimo 
cuicunque  naturae  et  artis  perversae  casui  patere,  quae 
nimium  proli)  saepe  partui  illaborantes  post  mille  cruciatus, 
cruore  et  spiritu  miserrimum  in  modum  exhaustae  succum- 
bunt. Videntur  hoc  modo  substitisse  nisus  nostri  in  eo, 
ne  minus  rudes , quam  minimum  noceremus ; enitendum 
cum  sit,  ut  docti,  quantum  datur,  et  sagaces,  prodesse 
plurimum  possimus,  quo  si  provisum  satis  egenae  plebi 
fuerit;  satisfactum  omnibus  esse  videri  possit. 


Equidem  medio  fere  praeteriti  saeculi  tempore  scholae 
obstetriciae  innotuerunt , primum  quidem  rarae , mox  incre- 
bescentes, ut  tandem  omnes,  quotquot  bonis  et  humanis 
per  Europam  legibus  regebantur,  status  iis  gavisi  sint.  His 
obstetrices  aliquae  erudiendae'  immissae  sunt.  Id  instituti, 
licet  sero  nimis  inviguisse  dolendum  sit,  ejusque  authores 
laudem  nostram  et  gratitudinem  apprime  mereantur,  pro 
ratione  illorum  temporum  aliquo  saltem  lucro  fuit;  eo 
nhmpe  quod  exercitium  artis  nostrae  minus  quidem  aspe- 
rum reddi , sicque  primus  in  meliora  saltem  gradus  fieri 
potuerit;  quo  vero,  si  de  expungendis  malis  actum  sit, 
nunc  iit  bonum  et  optimum  assequamur,  agendum  est. 

His  enim  scholis , ut  ut  bene  institutis , quis  exhauriri 
posse  omnem  artem , et  a mulierculis,  quas  diximus , opina- 
bitur? illa  enim  cum  conterminis  aliis  medicinae  partibus 
arcto  adeo  nexu  intercepta  est,  ut  distinctis  limitibus  discerpi 
ab  iis  non  possit;  manca  igitur  et  imperfecta  omni  ex  parte 
cognitio  est,  quae  his  scholis  accipitur.  Sic  in  aprico  est, 
perdi  operam,  quam  in  reddenda  anatomica  solarum  par- 
tium genitalium  ratione  insumimus;  cum  assequi  eam  non 
detur,  nisi  communia  totius  corporis  humani  intuenti;  quo 
si  cognovisse  pelvim  femineam,  velis , toto  sceleto ; si  arte- 
rias, venas,  nervos  et  resorbentia  vasa  uteri  et  reliquarum 
generationis  partium,  universis  indigeas.  Eodem  omnino 
modo  se  res  habet  de  physiologiis  viscerum  et  organorum 
usu ; de  signis  , quibus  pbasnoinina  generationis  , quatenus 
mulierum  est , a symptomatibus  morborum  diversorum 
distinguuntur ; de  remediis  servandae  et  restituendae  sanita- 
tis, quo  si  cognitiones,  ex  disciplina  obstetricia  depromp- 
tas, absolutum  quemvis  medicum  decere,  videamus,  illas 
vicissim  sin^e  reliquarum  medicinae  partium  studio  truncas, 
et  commodo  vix  non  steriles  experiampr. 

Ex  his  pronum  est  colligere,  mulieribus,  si  illas  ultro 
Gynecaeis  impendendas  esse  tenaces  tueamur;  neque  in 
limine  tantum  artis  subsistere  .volupe  sit;  emetiendum 
omnem  medicinae  campum  esse.  Verum  quantis,  si  volvere 
tantam  molem  susciperemus,  difficultatibus  premeremur! 
immutanda  primum  juventas  fei^yieae  educatio  et  disciplina 
esset;  quo  in  scientiarum  cultum  aptae,  et,  ut  ajimt,  praepa- 

ratae,  veluti  futurus  quisque  medicus,  habeantur;  statuen- 
dum esset  et  lege  pretium  laboris,  quo  allici  in  studium 
illud  ingenuae  possint ; esse  enim  non  crediderimus , quae 
multis  millibus  nummum  redempturae,  aut  suscepturae 
sint  opus , taediis  molestiisque  plenum , nudae  et  solius  vir- 
tutis amore.  Absunt  et  illecebrae,  quibus  tralii  homines 
cognitum  est , honoris  et  gratiae ; immo  est  potius , quod 
fastidiant  et  reformident ; cognomenti  ignobilitatem , 

ipsiusque  artis,  qua  salus  dispendiatur , contemptum,  quem 
anilis  et  imbecilla  ars  olim  revera  meruit  , nos  vero 
insontes  luimus. 


His  perspectis,  an  opinabimini,  futuras  esse  bene  natas, 
studio  literarum  innutritas,  vigente  juventute,  quo  et  pudi- 
citiam laedere  multis  videbuntur,  sine  spe  praemii  cujus- 
cunque  aut  aestimationis , quae  vitam  molestissimam , qualis 
obstetricantium  est,  subire  voluerint? 


Igitur,  quae  scholis  accipi  debent,  discipulae,  illae  prae- 
primis,  quae  inserviendis  pauperum  et  ruricolarum  casis 
destinantur,  non  sponte  aut  delectu  coeunt;  sed  aut  magis- 
tratuum jussu  invitae  impelluntur;  aut  dura  pauperie  pressae, 
crudae,  senescentes,  corpore  et  animo  fragiles,  temulentae 
aliisque  vitiis  obnoxiae  ; usu  et  alimentis  vitae  magis  quam 

(a)  OpQct^oTopts.  Obstetrix.  HGbainme.  Badefrau.  Wehemutter.  Commere 
levatrice.  Sage  femme.  Midwif  etc.  ctc. 

scientiae  et  dexteritatis  desiderio  ductae',  ut  nescias,  utrum 
harum  magis  flebile  fatum  sit,  an  illarum,  quarum  de  vita 
et  integritate  judicaturae  sint?  novae  eo  difficultates  et 
impedimenta  acquirendae  sufficientis  scientiae  et  dexteritatis 
suboriuntur ; cum  enim  angusta , vel  et  fere  nulla  his 
mulierculis  ingenii  vis  esse  soleat,  ipsa  quibus  imbui 
obstetricans  debet,  praecepta  et  cognitiones,  ut  eorum 
captui  coequentur,  mutila  et  extenuata  scholis  exhibentur. 
Inde,  putem,  evenit,  ut  perperam  ars  in  humilem  (Heb- 
ammenkunst)  et  sublimem  ( Geburtshilfe ) distincta,  et 
diverso  nomine  appellata  fuerit;  quam  distinctionem,  cum 
ars  ipsa  nullatenus  admittat , et  in  solis , quae  eam  agitent, 
personis  versetur,  ut  fatuam  et  iniquam  repudiandam  esse 
putamus.  Evenit  eo , ut  in  scholis  istis  infra  plenae  scientiae 
terminos  subsistendum,  et  contractis  quasi  velis  semper  proce- 
dendum fuerit;  intentis  potius  ut  in  obtusa  discipularum 
ingenia  ars  congruat,  quam  praeceptis  artis  paria  ingenia 
reperire;  satis  proinde  publicae  curae  factum  esse  rebamur, 
si  de  ruditate  discipularum  aliqua  saltem  pars  dempta  esset; 
quod  quam  verum , et  communi  adeo  opinione  receptum 
sit,  et  ex  libris  patet,  quibus  fundamenta  artis  in  gratiam 
obstetricum  congesta  diverso  modo  et  multoties  recusa 
habentur,  quosque  catechismos  nominare  obvium  est;  hi 
enim  re  et  pagina  tenues , in  subsidium  memoriae  potius 
quam  intellectus  redacti,  manifesto  significant,  claros 
eorum,  qui  subinde  erant,  authores  de  aliquo  obtinendae 
obstetricibus  perfectionis  gradu  ne  somniasse  quidem,  ratum- 
que  habuisse,  ut  quantum  capacitatis  discipulis  deesset, 
ipsi  scientiae  succinderetur. 

Nunc,  ut  non  valere  satis  mulierculae  in  scientias  cogno- 
vimus, ita  et  viribus  corporis  illas  et  animi  indole  in  ejus 
exercitium  non  sufficere  accipiendum  est;  non  enim  satis 
est  mederi  volentibus,  scienda  scire;  et  facto  opus  est.  In  hoc, 
quamvis  sciatur:  mora,  et  inerte,  futurorum  tamen  secura, 
afcte  tutas  plurimum  partu  laborantium  res  praestari,  cer- 
tum vero  etiam  est,  incidere,  quibus  etiam  corporis  firma 
valetudine  et  insigni  robore  indigeamus.  Igitur , si  dedisse- 
mus acquiri  a feminis  scientiam,  iisque  impleri  numerum, 
qui  omni  classi  et  regioni  sufficiat,  posse,  defuturas  illas 
saltem  hoc  ex  capite  existimandum  est.  Notum  enim  est, 
officium  promptum  in  omne  tempus  anni , in  quasvis  coeli 
vicissitudines , dierumque  et  noctium  horas , ab  obstetri- 
cantibus exigi , quibus  tenera  et  fragilis  femina  minus 
modo  resistat.  Accedit,  si  adolescentes  illae- aut  adultae  officio 
artis  nostrae  insumantur;  effoetas  enim  vix  ullius  frugi 
esse  indubitatum  habeo ; propriis  corporis  sui  vicibus , qui- 
bus ob  varias  generationis  propriae  functiones  obnoxiae 
ipsaemet  sunt,  impediri  illas  posse,  quominus  omne  officium 
istud  et  omni  tempore  expleant,  jam  partu  jam  puerperio 
jam  aliis  impeditae;  quo  obstetricum  duplex  saltem  numerus, 
ideoque  et  duplex  in  eas  dos , et  sumptus  erogandus  sit, 
quin  tamen  eo  res  partuum  omnino  tutae  praestentur.  In 
partu  artificiali , cui  vis  .manuum  et  armorum  inferenda  est, 
acriter  nonnunquam  et  diu  et  intentis  nervis  luctamur,  ut 
confectis  virorum  fortissimorum  viribus  succubuisse  exhau- 
stos noverimus,  ecquis  crediderit  immitti  talil^us  misellas 
tuto  posse;  a quorum  casuum  atrocitate  vir  fortis,  et  scien- 
tia , dexteritate , peritiaque  consummata  audax  paveat  et 
Y inhorrescat; 

inhorrescat;  in  quibus  integram  et  intactam  a conviciis, 
calumnia  et  criminationibus  famam  vix  supremi  (a)  profes- 
sores conservare  queant?  si  non?  quod  sane  a sinceris  et 
rerum  gnaris  accipiatur ; difficile  futurum  est  dictu , quid 
peragendum  obstetrices  in  illis , omittendumve  habeant?  et 
pergendum  esset , rem  ab  initio  sutam  male , male  resuere. 
Si  ita?  omnis  scientiae  et  artis,  qua  late  patet,  campus 
obstetricibus  moliendus  non  solum,  sed  et  percolendus  est. 
Illud  difficile  quidem;  hoc  vero  impossibile  habebitur. 

Praetereo  igitur  alias  difficultates  , quibus  tamen  emergere 
vix  ille  possit,  qui  per  omnem  scientiarum  cultum,  pueri- 
tiam adolescentiamque  transegit;  illas  nempe,  quae  de  prae- 
ceptorum artis  nostrae  diversa  et  ancipiti  quoad  nonnulla 
eorum  capita,  qua  ipsi  doctores  mirum  saepe  in  modum 
inter  se  dissentiunt,  acceptione  exoriuntur;  quibus  suam 

(nr)  Exemplo  sit  111.  Beaudeloque.  Vir  inter  obstetricantes , quos  habet 
non  metropolis  solum , non  imperium , non  Europa , sed  orbis 
universus , nemini  secundus , atros  invidiae  dentes  effugere  nequivit, 
ut  de  fama  sua  sollicitus , quam  egestis  mille  in  homines , et  huma- 
num genus  beneficiis , scientiaque  et  animi  dotibus  integerrjmam  habet, 
implorare  nuper  vim  legum  et  judicii  adactus  fuerit.  Adeone  tantus 
vir  a calumnia  tutus  non  sit,  quin  judices  imploret?  quid  si  imposte- 
rum  facinora  imperitorum  et  male  audacium  accusentur?  optimum 
sane  habebunt  defensionis  suae  argumentum  ex  hac  causa.  Numquid 
reformidabunt  boni  induere  exercitium  artis  nostrae , si  servandis  civi- 
bus intenti,  occidisse  dici  impune  possint,  quos  arte  servare  non  daba- 
tur? In  suprema,  quam  speramus,  artis  nostrae  periodo,  severa  lex 
vigil  erit  in  turpem  calumniam , quam  dicaces  et  protervi  ex  studio 
auri  et  famae  praecocis,  in  probos  quoscunque  hodie  evomere  solent; 
quin  hi  habeant,  quo  defendant  se , nisi  prudens  silentium , et  in  impu- 
dentes aspernationem. 

c 

opinionem  interponere,  et  usui  impendere  verecundus  quis- 
que eo  magis  vereatur,  quo  quis  magis  illi  insuetus,  dis- 
cernere iniquum  a recto  didicerit;  non  de  dubiis  dicam, 
quae  laude  ct  vituperatione,  operum  novorum  praeli, 
immaturo  judicio,  studio  et  ira  corrupto  praeceptis  artis 
inferuntur,  quo  difficile  sit  sagacioribus,  illa  in  varios 
diversosque  naturae  modos,  jam  intendere,  jam  remittere, 
jam  inclinare;  monere  vero  non  omittam,  de  animi  illa 
constantia  et  fortitudine,  quibus  munitum  esse  quemvis 
obstetricantem  oportet ; est  enim  modo  in  phcenomine  par- 
tus spontanei , qui  secundum  prosperas  naturae  leges  evenit, 
varium  quid,  acerbumque;  ut  percelli  eo  mollis  animus, 
et  e praeceptis  ejici,  et  in  abnormia  praeceps  agi  infirmus 
possit;  immo!  scitur,  suis  et  faciles  et  dolorum  fere  exper- 
tes partus  periculis,  iisque  gravibus  et  ex  improviso  inci- 
dentibus, non  carere , quibus  obrigescere  vis  omnis  obstetri- 
cantis , et  desperatione  conturbari  possit.  Quae  vero  in 
artificiali  et  violento  partu,  vitae  fcetuum  perinde  ac  matrum 
infesto,  imperturbabilis  animi  magnitudo  et  audacia  requiri- 
tur , fortibus  saepe  et  exercitatis  defuisse  vidimus ; quo  sane 
credibile  non  sit,  constare  pavidam  fluxamque  feminarum 
mentem  posse.  Quod  ut  magis  appareat , intuemini  partus, 
quibus  manu  aut  instrumento  intima  matrum  viscera  au- 
dacter et  acri  vi  inter  miserae  ejulatus  impetenda  sunt, 
quibus  de  vita  et  morte  saltem  de  integritate  plurium 
simul  dijudices : ob  pelvim  angustam , et  deformem ; ob 
uterum  gravicjum  resupinatum  , ruptum , prolapsum  , aut 
intra  herniam  delitescentem;  aut  extra  partes  genitales  post 
partum  inversum;  ob  terribiles  uteri  ante  partum,  in  partu, 

et  post  partum  sanguinis  profusiones ; eas  potissimum , quae 
placenta,  os  uteri  obstruente,  exoriuntur;  ob  horrendas 
variarum  generationis  periodorum  convulsiones  et  multa 
alia , quibus  ambigua  semper  salus  et  prosperitas  multorum 
esse  solet;  quibus  si  virilis  et  sagacissima  ars  subvenerit, 
vix  vitee  periculum , si  gravis  ea  et  inefficax , ne  certam 
quidem , post  diros  saepe  cruciatus  2 mortem  eluctamur. 

His  ex  aequo  aestumatis  patere  arbitror,  si  quidem  morem 
antiquum  et  ubique  receptum  abolendum  esse  suaserim, 
non  id  oscitanter  a me,  et  petulantia,  neque  sine  validis 
rationum  momentis  factum  esse.  Neque  tamen  abnuerim, 
futuros , qui  vetustum  morem  tueri , meamque  de  hac  re 
sententiam  explodere  annitantur , neque  diffitear  esse , quae 
in  eorum  rem  facere  posse  videbuntur.  Audio  enim  modo  : 
si  sexus  sequior  in  errores  nimium  proclivis, ideoque  ineptus 
haberi  possit,  humanum  illud  utrique  sexui,  ut  naevum 
omnibus  congenitum,  inesse.  Verum  non  ego  temere  de 
perfecta  hominis  cujuscunque  virtute  fuCum  facere  velle 
videar;  ipsa  enim,  multis  retro  saeculis,  et  praestantissimo- 
rum  sibi  succedentium  virorum  contentione,  exculta  scientia 
et  ars,  neque  mendis  libera,  neque  numeris  omnibus  abso- 
luta est.  Queror  de  aptitudine  feminarum  in  istam  discipli- 
nam minore  , queror  de  detrimento  et  malis , quorum  a 
muliebri  manu  plus,  quam  a virili  metuamus;  queror  de 
tenui  feminarum  facultate  et  praestantia  in  servandis  matri- 
bus earumque  prole;  de  quo  vero  quam  maxume  conqueror, 
illud  est,  quod  ex  instituto  hodiedum  ordine  meliora,  quan- 
tum licet,  sperari  nequeant.  Immittendos  igitur  in  artis 

c 2.  , 

illius  difficillimae  exercitium  solos  viros  esse  suasor  sum ; 
quo  saltem  in  futurum  tempus  ordo  nobis  talis  et  disciplina 
instituatur ; ut  imminui , quantum  potest , errorum  noxae 
possint,  et  increscere  spes  praestantiae  majoris;  verbo  : ut 
in  viam  tandem  perfectionis,  quantum  assequi  illa  potest, 
inducamur. 

Alii  moris  antiqui  tenaces,  septam  male  pudicitiam  obten- 
dent, quo  novo,  qui  assumendus  esset,  ordini  assensus  detra- 
hatur. Id  argumenti  vero  refellere  supervacuum  sit;  eo 
quod  virtutis  falsam  speciem  praeferunt,  et  recepto,  apud 
proceres  et  divitum  urbium  incolas,  usu  suopte  fatiscant; 
neque  facile  in  libidines  profluant,  quibus,  extinctis  illece- 
bris , cum  tristibus  et  acerbis  subeunda  lucta  est. 

Neque  convelli  propositio  mea  potest,  Graeciae  quondam 
illustris , quam  sine  successu  hac  in  re  instituit , experientia : 
Lata  apud  Athenienses  sapienti  sane,  quod  a tantis  viris 
exspectes,  consilio,  lex  fuit;  ne  in  medicinam  quamcunque 
faciendam,  mulieres  admitterentur ; ideoque  studiis  prohibitae 
sunt.  Agnodice  legem  hanc  elusura,  virili  habitu  latens, 
Erasistrato  praeceptore  usa , medicinam  et  artem  obste- 
triciam postea  exercet.  Cognito  ejus  sexu , medicorum  invidia 
vis  'latae  legis  invocatur ; cui  obtemperans  Areopagus, 
ulteriori  ejus  exercitio  interdicit.  Confluunt  in  Areopagum 
Athenarum  uxores,  et  causam  Agno  dic  es  promiscue  fletu, 
precibus,  iraque  acriter  adeo  agitant,  ut  cedere  Areopagus, 
et  abrogari  lex  debuerit.  Verum  lex  illa.,  quantumvis  bona, 
supergressa  est  rationem  sui  aevi,  et  coaevorum  hominum, et 

scientiae,  quae  tum  fuit,  obstetriciae;  verioris  enim  artis 
nostrae  tum  ne  prima  quidem  rudimenta  extiterunt;  ideoque 
vinci  consuetudines  hominum,  sacra  et  profana  superstitione 
impeditorum,  nequibant;  nunc  ab  illis  resipiscere  incepimus; 
cognilionibus  in  omni  scientiarum  et  artium  genere,  quae 
nec  a plebe  omnino  absint , valde  aucti ; quo  sperare  liceat, 
eandem  legem , si  nunc  restituta  promulgaretur , non  obse- 
quio solum,  sed  et  communi  voto  a laetis  et  gratis  excipien- 
dam fore. 

Neque  deerunt,  qui  ex  difficultatibus,  quas  instauratio 
novi  istius  instituti  opperiatur,  sinendam  rem  esse  existu- 
mabunt.  His  quidem  non  ita  refragabor,  ut  nullas  esse 
asseram;  illae  vero  insuperabiles  non,  nisi  segnibus  in  feli- 
citatem publicam,  videbuntur;  immo!  aevum  nostrum  potius 
tantae  instaurationi  opportunum  habeatur,  eo  quod  ex  novis 
in  noviora  devolvi  assueti,  sicque  proniores  simus  accipiendo, 
quae  in  majorem  omnium  prosperitatem  cessura  esse,  facile 
sit  dignoscere;  et  si  fuerint,  qui  sumptuum  eo  erogandorum 
magnitudine  deterreri  possint , recordentur : cogi  si  possint, 
quae  in  securitatem , quae  in  splendorem , quae  in  fortunam 
et  commodae  vitae  usum  expenduntur ; quidni  parco  sumptui 
suffici  possit , erogando  in  civium  vitam , salutem,  integrita- 
tem , beatitudinem , augmentum , ideoque  in  patriae  robur  ? 

Equidem  mei  jam  propositi  non  est  (nam  nimia  mora 
patientiam  vestram  fatigare  timerem)  modum  expedire, 
quo  institui  res  ipsa , et  in  usum  converti , aut  possit,  aut 
debeat ; dicam  tamen , tendendum  eo  esse , ut  cura  illius  in 

tenuem  et  inopem  praeprimis  plebem , et  ab  urbibus  opu- 
lentis remotam,  dirigatur,  quibus  tutis,  tuti  omnes  habean- 
tur. Ut  scholarum  sufficiens  numerus  instituatur,  quibus 
erudiendi  non  nuda  solum  praeceptorum  voce,  sed  et  ipsa- 
met  natura,  magistra  optima,  et  fallere  nescia,  uti  liceat. 
Ut  pretia  statuantur,  quibus  allici  in  scholas  ingenuorum 
sufficiens  numerus  possit , suppressis  oneribus , quae  medicis 
exsolvenda  sunt,  et  quibus  vilescere  ars  possit  et  fastidiri. 
Congruum  hoc  et  in  medentes  omnes  habeatur ; confluentibus, 
quae  ars  obstetricia  confert,  emolumentis,  cum  illis  medico- 
rum internorum  et  externorum , quo  augeri  medicorum 
numerus,  simulque  horum  domestica  res  et  subsidia  vitae 
possint ; certum  enim  est  illud  Taciti  » sublatis  stu- 
diorum pretiis  ipsa  studia  peritura.» 

Nunc,  Viri  sapientes  et  boni  communis  cupidissimi! 
pro  benevolentia,  qua  audire  me,  et  connivere,  facundiam 
non  exercenti,  voluistis,  gratum  praeprimis  accipite  animum. 
Perpendite  rationes,  quibus  coram  vobis  disciplinae  obste- 
triciae instaurationem  proponere  impulsus  sum.  Intellexistis, 
muliebrem  operam  obscuris  et  rerum  notitia  vacuis  fere 
temporibus,  arti  incultae  diu,  post  fatuae  et  deformi,  tandem- 
que  truci  et  exitiosae  subrepsisse ; veriora  artis  praecepta, 
sero  et  lente,  soloque  virorum  studio  et  usu  emersisse,  sen- 
simque  demum  ordinata  serie  in  scientiam  inviguisse,  cogni- 
tionibus medicis  qualibuscunque  acceptis  redditisque  gravem, 
et  universae  medicinae,  non  discretis  limitibus,  conterminam 
nec  dissociabilem.  Intellexistis,  sexum  sequiorem , neque  in 
scientiam  ingenio , neque  in  exercitium  vi  corporis  et  animi 

satis  valere,  coque,  donec  interfuerint,  disciplinam  istam 
claudam  fore  et  imperfectam,  omnemque,  qua  pollet,  gra- 
tiam et  utilitatem  non  nisi  virorum  vi  exhauriri  posse.  Haec 
expertis  et  gnaris  rerum , quin  minutias  persequi  opus  sit, 
in  dijudicanda  re  ista  sufficient.  Si  iniquum  aut  intempesti- 
vum , aut  a publico  bono  absonum,  quod  propono,  visum 
vobis  fuerit,  alto  illud  silentio  et  oblivione  sepultum  esto; 
et  me  vestrum  otium  citra  emolumentum  et  gratiam  trivisse 
condonate,  meliori  saltem  illaboranti,  quod  maturescere 
fortassis  spatio  et  alio  sidere  possit;  si  vero  inesse  arbitra- 
bimini , quod  addere  saluti  hominum , scientiae  splendori, 
matrum , earumque  progeniei  conservationi  , familiarum 
felicitati , patriae  auctui , lucro  tandem  omnium , et  nos  in 
melioris  disciplinae  spem  inducere  possit,  assentimini ; 
quo  assensu  vestro,  vestraque,  qua  valetis,  authoritate 
palam  divulgari  illud  tuto  possit;  quo  et  accipi  id  auribus 
Imperatoris  Napoleon  posset , cui  si  bonum  vide- 
retur, de  possibilitate  non  ultro  curaverimus. 

I 'dter  vetus  et  apud  omnes  fere  gentes  celebris  mos, 
quo  non  credam  exstare  perniciosiorem  a me  coram  societate 
accusatus  fuit*,  scilicet, 

„ Credi  artem  obstetriciam  imbelli  mulierum  manui , in 
quam  apud  primaevos , positis  nondum  scientiarum  rudi- 
mentis, delapsa  est. 

„ Credi  etiamdum  , vita  hominum  pravis  ineptarum 
molitionibus  mille  millies  pessumdata  et  in  dies  adhuc  prae- 
cipiti , quanquam  jam  scientiae  istius  cultus  mirum  ubique 
in  modum  invaluisse  dici  possit. 

„ Trahi  ita  morem  iniquum , a scientiarum  et  aevi  nostri 
genio  perinde  ac  a piiblica  prosperitate,  quam  sane  aliis  in 
rebus  quaviter  curant,  alienum. 

„ Institutas  quidem  oppido  scholas  esse,  quibus  erudiri 
quidem  obstetrix  queat , et  benedicendum  sit , quia  inde 
artis  pravae  et  trucis  mala , circa  partus , quos  naturales 

vocant  , coercere  utcunque  intendimus  ; queis  applaudere 
tamen  omni  ex  parte  non  possimus , propterea  quod  usus, 
scientiae  impar,  in  abnormi  partu,  consilium  sagax,  et 
strenuam  itianum  exigente,  tantum,  quantum  datur , homi- 
num vitam  et  integritatem  non  vindicet. 

„ Questus  demum:  ita  rem,  sutam  ab  initio  male,  male 
et  hactenus  resui,  eoque  nos  imbellis  et  iniquae  non  solum 
artis  mala  luere,  sed  et  a via  meliorum  abesse;  dolui,  damnis 
tenuem  praecipue  et  aspero  labore  exagitatam  ruricularum 
gentem,  ab  urbibus  et  musis  remotam  magis  sic  patere;  quae 
si  tuta  hac  in  re  foret,  sarti  tectique  omnes  dici  possent. 

Si  admisisse  videar : sufficere  obstetrices  in  naturales 

partus  posse*,  sane  nimium  largus  fui:  habet  enim  naturalis 
etiam  et  felix  partus,  tam  diversa,  tam  grandia,  saepeque 
tam  immania  ancipitiaque,  quibus  exercitii  vetus,  et  consum- 
matus obstetricator  obstupescat,  anxiusque  haereat;  his  im- 
belles conturbari,  casuumque  improvidas,  in  intempestivam 
vel  securitatem'  vel  pavorem  audaciamve  proclives  esse,  mi- 
rum non  est,  nam  si  instructionis  in  schola  et  praeceptorum 
lucrum  capiant,  exiguum  est  et  brevis  memoriae;  mox  vulgi 
errores  et  praejudicia  pronis  auribus  recipientes , proprii 
studii  et  sincerae  experientiae  incapaces,  in  pristinam  igno- 
rantiam recidunt;  serviunt  spe  mercedis,  honoris  quid  aut 
gloriae  non  appetunt;  artis  sinistros  eventas,  quibus  parum 
affliguntur,  fato  adscribunt ; errorum  incuriosas  non  pudet 
aut  poenitet;  iique  praeterfluunt,  quin  de  correctione  cogi- 
tent; ultionem  legis  ob  commiserationem  non  invocaverimus; 

nam  et  a complicibus  pendenda  poena  foret.  Ideo  ne  partus 
quidem  secundus  has  intra  manus  securus  haberi  potest. 

Moris  inveterati  et  gravis,  studio,  quantum  in  me  est, 
acri  remedia  persecutus,  opinabar,  rem  ex  integro  reficien- 
dam esse,  si  validam  et  aliquo  modo  absolutam  vellemus*, 
quod  susceperam  societati  nostrae  proponere,  ideoque  solam 
virorum  operam  insumendam  esse,  verborum  parcus,  quae 
solum  in  rerum  istarum  gnaros  dirigenda  esse  videbantur; 
momentis  rationum,  quibus  niti  possem,  omnibus  non  usus 
sum,  quibus  tamen  diductis  et  explanatis  crederem,  adduci 
in  consensum  non  solum  doctos  sed  et  vulgus  posse. 

Tali  modo  in  priscum  inorem,  vetustate  quasi  sanctum, 
ubicunque  receptum,  et  adversario  vix  ullo  impetitum,  al- 
lisus , submissa  propositione  putabam : sic  innotescere  et 
propalari  malum,  eoque  obiri  ejus  remedia  posse,  qua  in 
re  multo  plus  integra  cujusdam  societatis  quam  tenuis  sin- 
guli authoritas  valeat. 

Nam  ad  eruditorum  consociatorum  praecipue  pertinet 
arbitrium , quod  de  salute  universorum  tractari  debet. 

Equidem  societatis  de  ista  propositione  sententiam  non 
rescivi  ; nec  an  valida  vel  invalida  argumenta  mea  visa 
fuerint  ? 

Qui  meam  sententiam  inierint,  paucos  quidem  habeo; 
quod  an  verecundia  in  moris  antiquitatem,  an  difficultate 

vel  impossibilitate  novae,  quae  instaurari  deberet,  normae, 
an  ex  alia  quapiam  causa?  non  dixerim. 

Attamen  a proposito,  quod  bonum  videtur,  deficere,  et 
in  re,  saltem  scopo  non  illaudabili,  non  ultro  aspirare  et 
eniti,  nefas  duxi}  ideo,  ut  quondam  edocere  intentus  fui: 
muliebrem  artem"  illam  mancam  et  expungendam  esse , ita 
nunc  indicare  suscipiam,  quomodo  institutio  talis  adiri, 
sicque  in  meliora  speratus  progressus  parari  queat  ? 

Nam  habeo  viros  doctos  et  gravioris  authoritatis , qui 
annuunt:  impares  officio  mulieres  istas,  quarum  nobis  pas- 
sim  copia  fit , esse  *,  de  difficultate  vero  institutionis  novae, 
ambigui  metuere  («)  et  tergiversari  videntur : tanquam  mo- 
dulos posuerim  utcunque  bellos,  quos  vero  impossibile  sit, 
canere. 

Interea  dandum  est  : habere  suas  difficultates  novam 

institutionem-,  ast,  num  harum  pavidi  in  meliora  tendere, 
viamque  recti , quam  dignoscere  licet , sinamus  obire  ? an 
tanta  difficultas  sit,  ut  in  emergendi  spem  nequidem  assur- 
geremus? videamus,  quae  sint  illa  difficilia,  quo  et  media 
persequamur,  quibus  superare  illa  concedi  fortassis  posset. 

(«)  Quos  collocutus  tantum,  sentire  mecum , scioj  consentientem, 
qui  praelo  divulgaverit,  nullum  fere.  J.  P.  Franck,  author 
praecellens  de  politica  re,  quae  medicorum  est  (©t)fhm  einet 
voflflanbigeit  mc&i}inifd)en  9)?ann(jeim  1784,  $5.  I-  p-  65 1.), 

quaestionem  quidem  movit , an  utile  sit  rem  obstetriciam  virili 
omnino  sexui  tradere?  respondere  tamen  in  aliud  tempus  distulit. 
Credas  siluisse  virum  illustrem  verecundia  vetusti  moris. 

In  quo,  si  extrema  tantum  tetigero*,  exactiora  iis  trac- 
tanda venient,  quibus  rerum  gerendarum  publica  cura  de- 
mandata est*,  horum  arbitrio,  integrum  sit,  totam  et  ex 
quavis  parte  rem  spectare  et  emetiri , mihi  venia  sit , bonum 
quod  apparet,  velut  e longinquo  tantum  indicavisse. 

Scitur:  populos  morum  suorum,  pravorum  utut  et  noxio- 
rum, perquam  saepe  tenaces  esse,  ignorantia  fere,  vel  ma- 
lorum inde  orientium  assuetudine  , aut  novarum  rerum 
pavore  socordiave. 

Ideo  cupidis  meliorum  praeprimis  eo  tendendum  est,  ut 
moris  pravitas  , primo  apud  proceres  doctosque  , dein  et 
universim  patefiat , quo  trahi  in  illum  primum  invidia,  dein 
fastidium  et  aversatio  possit. 

Quamobrera  periti  et  sagaces,  argumentorum,  in  rem 
facientium , momenta , pensitent  •,  si  invalida  fuerint , prae- 
tereantur  *,  si  ambigua  , subjiciantur  ulteriori  prudentium 
examini  *,  his  demum  certum  probatumque  pronuncietur. 
Ita,  vel  dimissa,  si  nullius  frugi  propositio  foret,  vel,  si 
valida,  primum  modo  in  meliora  gradum  factum  esse,  opi- 
narer. 

Congestis  doctorum  sententiis  gliscit  sensus  veri  primum 
apud  singulos,  brevi  post  excitata  contentione  multorum, 
universi  consentiunt. 

Equidem  mores , quo  magis  vetusti  sunt , omuesque 
gentes  tenent,  difficilius  vertuntur*,  vicibus  tamen  temporum 
et  illucenti  indies  magis  sapientiae  cedunt*,  quis  dixerit,  me- 
liora apud  priores  omnia  fuisse*,  et  nostra  tempora  posteris 
imitandum  nihil  afferre  posse?  Mirandum  non  est,  si  ignotae 
artis,  quae  apud  priscos  erat,  nulla  cupido  fuerit*,  mirum 
sane ! si  ars,  cujus  jam  praeceptorum  probata  series  inviguit, 
trepidis  imbellium  manibus  permittatur,  scientiaque  vix  non 
repudietur , qua  efficacior  ulla  , et  uberioris  fructus  vix 
extiterit. 

Igitur  publicis  monitis  atro  carbone  notanda  iniqua  ars 
est,  quae  conservare  civium  vitam,  dum  fas  est,  omittit*, 
excipiendus  publicis  tabulis  numerus  matrum  foetuumque 
partu  prostratorum*,  percellantur  planctu  malorum  incurio- 
sae mentes  *,  lamentemur  , sic  teneras  dilectasque  matres , 
dirum  horridumque  saepe  in  modum,  discruciari,  et  divexa- 
tam  demum  animam  reddere  *,  congemeamus  sic  caram  pro- 
lem , sic  familiarum , sic  communium  nonnunquam  spem, 
sic  robur  patriae  obteri. 

Horum  sane!  si  vera  ratio  percrebuisset,  crederem,  in- 
duci potentes  et  obnoxios  posse , ut  in  inveniendo  tanti 
mali  remedio  allaborarent*,  quo,  si  illi  demum  legem  salu- 
tiferam tulissent , his  obtemperare  non  grave  , sed  valde 
gratum  acceptumque  foret. 

Vulgus  novorum  commoda,  in  quae  propelli  saepe  debet, 
respuere,  rarum  non  est*,  rationi  tandem,  et  secundis  exemplis 

obsecundat*,  nam  et  magna,  urbanorum  praeprimis,  pars, 
adoptato  in  partus  virili  subsidio,  modo  obsecuta  est.  An  in 
sua  lucra  ruricolas,  bono  et  vero  sane  non  minus  ac  coeteri 
opportunos , impossibile  sit  adducere  ? 

Repetitis  monitis,  attenuata  vi  praejudicii,  studia  nostra 
eo  vertenda  sint,  ut  novus,  qui  substituendus  est,  rei  ordo, 
in  adultam,  ut  hodie  est,  artem  temporisque  rationem  par, 
in  promptu  sit*,  huic  conjuncta  peritorum  opera  insumatur*, 
tali  fere  modo  expeditis  primum  obstaculis,  novus  , cum 
sperato  successu,  ordo  iniri  posset. 

Neque  subire  quempiam  animus  potest:  praecipitanter  e 
Gyneceis  obstetrices  cum  odio  aut  aspero  impetu  ejiciendi, 
ut  intrudi  solus  obstetricator  queat  *,  quamquam  ingens 
malum  vehementia  saepe  remedia  poscat*,  dandum  sane  quid 
consuetudini,  dandum  misellarum  sorti  5 ne  citra  culpam, 
et  ex  improviso  male  plectentur,  et  vitae  alimoniam  perdant. 

Tota  utcunque  res  ita  disponi  deberet  , ut  singula  in 
novam  legem  , si  lata  et  promulgata  foret  , congruerent, 
votisque  cunctorum  responderent  ; diversa  enim  et  male 
juncta  si  emanarent,  a scopo  aberraturi  essemus,  aleamque 
pejorum  adituri  *,  quo  quidem  postea  malam  rem  actam  fuisse 
dici  non  posset , sed  male. 

De  proposito  tandem  unanimes  quaerent,  quando  subire 
novum  ordinem  conducat?  in  id  prompta  quidem  et  absoluta 
mihi  responsio  non  est  *,  observare  tamen  velim  , moram, 

dum  benefaciendum  est , non  convenire  ; prudentes  ab  ex- 
tremis, morae  et  festinationis,  perinde  abesse  intelligent,  ne 
ex  parte  alia  immaturum  quid  capessant,  ex  alia  vero,  rei, 
cujus  jam  quidem  desiderium  necdum  motum  est,  deside- 
ratae vero  serius,  occasio  praeterlapsa  sit;  quod  quidem  in 
hac  ipsa  re  magis  pertimescendum  esse  potest,  tempore  quo, 
jubente  lege  , obstetricum  defectus  curam  publicam  denuo 
excitet,  iliaque  in  perficienda  ista  re  quantislibet  impensis 
non  parcat. 

Nemo  sane  praeterviderit,  ex  restaurata,  ut  praesens  lex 
vult,  obstetricum  re,  oborturum  insigne  impedimentum  pro 
illa,  quam  proponimus  institutione*,  si  capto  magni  pretii 
experimento  tandem  edoceremur:  mancam  semper  et  defec- 
tuosam  rem  obstetriciam  intra  mulierum  manus  esse,  veluti 
id  composita  ratione  capacitatis  foemineae  cum  artis  diffi- 
cultatibus augurari  licet ; si  postea  et  cura  publica  in  rem 
medicam  et  chirurgicam  pro  ruricolis  restaurandam  , con- 
versa foret , perspectumque  haberetur : alterius  alteram  ad- 
miniculis indigere,  nec  nisi  conjunctas  proficere  posse. 

Non  tamen  pervicax  is  mihi  animus  est,  ut  bonae,  quae 
mihi  videtur,  legis  institutionem  urgere  intendam*,  propono 
tantum , quod  medicorum , et  boni  cujuscunque  viri  esse 
dabitur;  sapientiores  viderint,  an  studiosi  suasoris  consilium 
acceptabile  sit,  nec  ne;  an  in  rationes  aliarum  legum,  tem- 
porum, locorum,  facultatum,  aliaque  congruat. 

Nara  et  ut  cavearaus  , oportet  5 ne  , si  malum  quidem, 
quod  arripuerimus  , non  sit , optimum  saltem  , cujus  jam 
prona  , postea  vero  difficilior  multo  occasio  esse  possit, 
omittatur,  quo  disciplina,  modo  restaurata , trudenda  denuo 
foret. 

Si  percunctemur  , an  per  omnes  una  alicujus  imperii 
provincias  aut  illarum  circuitus  institui  novus  ordo  aut 
possit  aut  debeat  ? non  refrager  iis,  qui  in  discretis  primum 
provinciis  experiri  praeferant , prout  a vetusto  more  plus 
alii,  alii  minus  resipuisse  visi  fuerint,  prout  et  ex  aliis  causis 
in  novum  ordinem  alii  plus,  minus  alii  proclives  esse  vi- 
deantur, aut  ab  illo  magis  alieni. 

Utcunque  res  accipiatur,  certum  est:  in  tenuem,  egenam 
et  a musarum  sedibus  remotam  utcunque  gentem  curam 
praep rimis  vertendam  esse. 

Illa  enim  gens  propriis  facultatibus  artis  et  scientiae 
istius  suppetias  parare  sibi  non  potest*,  urbes  illis  pabulum 
sufficiens,  quin  et  illecebras  offerunt,  quibus  suopte  allici 
et  sustentari  queant.  Si  artis  beneficia  in  distantes  pagos 
redundaverint,  an  orbus  quispiam  excessurus  sit? 

Sunt,  qui  per  campanias  jura  reddunt,  qui  publicam 
tranquillitatem,  qui  annonam , qui  mores  custodiunt*,  an 
utilissima  illa,  et  labore  aspero  defatigata  populi  pars  istarum 
curarum  de  salute  publica  expers  gemeat  ? an  ejus  vita  et 
integritas,  sine  quibus  vita  beata  non  est,  hac  ex  parte  male 
custodita  supersit  ? 

His  recognitis,  in  alias  medicinae  partes  conversi, 
harum  in  remotum  rus,  deesse  etiam  ministeria  percipimus? 
quo , si  incumbant  febres  , nullum  consilium  validum  in 
procinctu  sit;  nulla  consilio  juncta  dextera  manus,  sauciis 
subventura  ? . 

Itaque  ultro  perquirendum,  an  in  singula  parte  laboran- 
tibus : opportunius  non  sit , universas  complecti , sicque 
officium  et  medici  et  chirurgi  et  obstetricatoris  in  unam  ean- 
demque  personam  congerere  ? sane!  non  posse  solum , sed 
debere  ita  rem  agi,,  opinarer.  Si  primo  obtutu  difficultatem 
rei  peragendae  augere  existumare  quispiam  possit,  propius 
inspicienti , potius  juvare , apparebit  ? nam  sumptuum  ita 
minore  dispendio  commodorum  multo  plus  redemi  posset? 
et  providendo  parti , totum  peragi.  Sumptus  non  a com- 
munibus, in  ineptas  ut  plurimum  et  tenuioris  spei,  expen- 
derentur 5 sed  ferendi  ab  iis  forent , qui  in  tantum  negotium 
habiliores,  tum  meliora  promissuri  essent,  tum  et  rejici  in- 
dociles citra  damnum  communium  eousque  possent,  donec 
scientia  et  dexteritate  non  satisfecissent  ? nam  et  laboris  et 
impensorum  praemium  in  muniis  invenirent , quibus  vitam 
alere  eamque  honoratam  complere  possent.  Salus  campa- 
niarum  ita  omni  ex  parte  tuta  foret 

Equidem  vix  possibile  est,  tot  medicos,  singulam  quan- 
dam  partem  exercentes , in  dissitos  pagos  disponere , quot 
sufficere  omnibus  possunt?  numerus  enim  immensus  foret? 
cui  non  publicus  thesaurus , non  loculi  privatorum  susti- 
nendo par  forent.  I\um  et  illud  saltem  studiorum  pretium 

in  medentes  ferri  oportet,  ut  de  aliena  vita  solliciti,  de 
sustinenda  vita  propria  non  augeantur. 

Facta , de  studiorum  pretiis  mentione  , sentio  multorum 
supercilia  adduci  et  significari : jam  populos  securitati  et 
bello  intentos,  novis  in  vitae  commoda  dispendiis  objici  non 
posse$  verum  quod  in  diem  opportunum  non  sit,  apprime 
convenire  in  alterum  potest.  Vult  sane  pacem,  suis  securam 
aequam  cunctis  Imperator  NAPOLEON*,  profligabit  bellum 
assuetus,  quae  vult,  cito  praestare-,  ecquis  ergo  de  propin- 
qua pace  dubitet?  salutem  et  vitae  dulcia,  quae  socordia 
saeculorum  praeteritorum  amissa  fuerant,  opperiri  licebit , et 
quae  jam  pubes  armis  indui  debuit,  in  artes  fere  et  scientias 
revertetur.  Armorum  praemia  larga  cum  videamus  , sane 
eadem  defutura  non  erunt  scientiis. 

Quaerere : unde  sumptus  petendi  -sint  in  novam  institu- 
tionem impendendi?  praetermitto*,  quippe'  medicorum  id 
non  esse,  et  ad  illos  magis  pertinere  videbitur,  qui  rem  sta- 
tus aerariam  tractant*,  quo  vero  tantis,  quantis  putare  quis 
posset , opus  non  esse  appareat , et  quorsum  impendendi 
sint?  quadantenus  et  obiter  perstringamus.  Pendendorum 
sumptuum  pars  maxima  in  scholas  cedit}  pars  alia  in  hono- 
rarium exponendis  medicis  statuendum. 

Partem  priorem  ex  aerario  status  assumendam  esse,  arbi- 
trabuntur } alteram  ex  singulis  municipiorum  vel  civium 
colligi  posse*,  nam  et  instituti  fructus  tam  in  communes 
quam  privatos  usus  refluunt 


) x4  ( 

Scholarum  in  nostrum  scopum  instituendarum  summum 
momentum  est  *,  in  his  rei  veluti  cardo  vertitur , his  recte 
institutis  et  gestis  spem  omnem  concipere  licet  *,  si  secus, 
nullam. 

Has  scholas  omni  ex  parte  describere,  non  praesumpse- 
rim *,  lineas  tamen  tenues  et  extremas  , veluti  in  umbras, 
quibus  maxime  prostant,  ducere,  non  abs  re  fuerit. 

Sit  numerus  scholarum  in  imperii  vel  regni  cujuslibet 
magnitudinem  aequus.  Excedente,  sumptus  erogandi  prae- 
ter modum  commodumque  ingravescunt*,  rariore,  discipli- 
nae opportunitati  male  consulitur. 

In  totum  regnum  scholas  una  omnes  distribuere,  nullam, 
quae  urgeat,  rationem  sentias*,  quin  et  prudentius  sit,  ex- 
periri hic  alibive,  et  secundis  demum  experimentis  reliquas 
adstruere,  tandemque  suam,  in  quamvis  provinciam  scholam 
disponere*,  parcendis  sumptibus  binas,  ternas  et  ultra  forte 
provincias  in  unam  eandem  que  scholam,  non  minori  spe, 
componere  dabitur. 

Cum  medicos  consilio  et  manu  validos , atque  in  omnem 
artis  medendi  ambitum,  partusque  subsidia  desideremus,  in 
aprico  est  *,  tales  et  esse  scholas  debere , ut  in  quavis  medi- 
cinae parte  invalescere  tiro  et  progredi  *,  ut  verbo  non  solum, 
sed  et  exemplis  usuque  artis  proprio  perfici  possit:  in  chi- 
rurgia , in  medicina , quam  internam  dicunt  , simul  et  in 
obstetricandi  arte. 

Itaque  eo  praeprimis  tendere  oportet,  ut  disciplina  scho- 
larum vera  rectaque  sit  *,  ut  simplex  , pura  eoque  brevis 
facilisque  captu,  neque  tamen  non  plena  tradatur,  eaque 
discipuli  experientiam  magis  quam  vanam  saepe  et  super- 
abundantem  literarum  cultum  induant.  Si  praeierint  sin- 
ceri doctores  , secuturi  sunt  dociles  et  proni  in  imitationem 
discipulorum  animi. 

Scilicet  vera  doctrina  illa*  est,  quae  ex  ipso  naturae, 
verorum  fidissimo  fonte  petitur *,  quam  phenomena  vitae, 
sanitatis  et  morbi  produnt*,  quae  visu,  tactu  vel  et  alio  quo- 
cunque sensu  sanorum  accipitur*,  quae  his  superstruuntur 
artis  praecepta,  recta  dici  poterunt.  Haec  hauriamus  avidi, 
relictis  specie  probabilium  illudentibus  ingeniorum  lasci- 
vientium facetiis,  nam  de  his  nullus  consensus*,  ista,  vera 
rectaque  omne  aevum,  omnis  gens,  omnisque  secta  tulit*, 
eaque  ad  naturae  normam  relata , vera  et  recta  iterum  ite- 
rumque  deprehendantur.  Horum  , quantum  datur  , apud 
priscos  medicinae  scriptores  perinde  ac  apud  recentes,  colli- 
gere oportet , et  in  totum  quodpiam  , disciplinae  medicae 
veluti  corpus  , conferre. 

Adscribendum  igitur  veris  est , quidquid  ad  historiam 
sani  et  aegrotantis  spectat,  hujus  ut  causas  tollere  perdisca- 
mus, illius  conservare*,  vera  semper  assequimur  si  phoeno- 
mina  sanitatis  prosperae,  variarum  vitae  periodorum,  sub 
diversis  locorum,  aeris  et  aliarum  vicissitudinum  rationibus 
aucupemur  *,  si , quae  ad  morborum  ortus  , incrementa  et 
terminos,  quaeque  ad  illorum  causas,  effectus,  signa,  dig- 

noscendi  scientiam  et  modos  curandi  pertinent , princeps  et 
vix  non  sola  studiorum  nostrorum  meta  fuerit.  Sic  dimissis, 
quae  ab  his  aliena  sunt,  materiam  posteris  non  daturi  simus, 
quam  priora  tempora  dare  nobis  non  cessaverunt,  errorum 
recurrentium  culpam  continuo  arguendi,  redarguendi  ipsimet*, 
propterea  in  studium  ipsius  naturae  toti , ejus  perennes  leges 
auscultemus  et  experiun do  percontemur;  sique  innotuerint, 
in  continuum  usum  eoque  in  vim  habitus  referamus*,  his 
demum  probata  et  secura  artis  praecepta  adstruamus  *,  infir- 
mioris ratiocinii,  ubi  sensus  deficiunt,  parci  atque  prudentes. 

Sint  sui  nostris  scholis  codices,  e serie  verorum  istorum 
rectorumque  compositi.  Non  pigeat,  si  brevi  pagina  com- 
prehendantur , dummodo  sincera  omnia , principalioraque 
insint*,  doctrinaeque  totius  membra,  convenienter  disposita 
affabre  inter  se  congruant.  Nam  et  pictores  linea  tenui  et 
rara  insignes  saepe  objectorum  reddendorum  imagines  pro- 
jiciunt, quas  emunctus  quisque  facile  dignoscere  potest. 

Schola  qualiscunque  artis  partem  tantum  tradere  potest*, 
ideo  potior  praeprimis  capessenda  est,  cui  vel  ut  in  funda- 
mentum operis  positi  pronum  sit  adstruere  reliqua,  quae  et 
spatio  temporis  propriisque  discentium  exercitiis  maturescere 
et  impleri  possunt.  Sic  et  in  futurae  messis  spem  , nou 
farinarum  quid,  sed  integra  semina  jacimus* 

Cum  nemo  unquam  omnia  utilia  in  scholarum  codices 
congesserit,  prudens  aliorum  scriptorum  lectio  in  supple- 
mentum suadenda  est*,  discipuli  in  delectum  trahendi  sunt, 

ut  et  ab  indiscreta  librorum  qualiumcunque  lectitatione  ar- 
cere illos  satius  sit.  Videmus  utique  multos  jam  lectitando 
conficientes  sese , desides  tamen  et  ignavos  *,  obsaturantur 
verbis , ingenium  iners  et  intactum  languet.  Naturae  judicia 
praeprimis  legenda  et  audienda  sunt,  cumque  protinus  dis- 
cipuli modestam  naturam  percipere  vix  queant , interpre- 
tantium magistrorum  gnaris  indiciis  exacuantur.  Librorum 
de  coetero  a natura  et  vero  desciscentium  copia  obruimur, 
quam  feriati  et  lectuum  expertes  in  nundinas  et  mercedem 
magis,  quam  in  scientiae  verae  lucrum  conflant*,  quin  et 
praecellentes , naturae  imaginem  dare  intenti , vix  umbram 
assequuntur*,  quo  satius  sit,  ex  ipso  fonte  haurire;  profutura 
est  tamen  sincera  lectio  tam  ad  reficiendam  praeteritorum 
memoriam,  tum  et  explendis  vacuis  temporum  spatiis,  qui- 
bus natura  ipsamet  observationi  et  experientiae  non  patet*, 
nam  et  omnium  natura  occasiones  omnibus  non  apperit. 

Scholarum  codices  concinnum  discendarum  ordinem  prae- 
ferant, quem  viva  magistrorum  vox  facile  sequatur  et  ex- 
planet: a communibus  ordiri*,  ad  propria  locorum  paritum- 
que  progredi ; compositis  affinibus  , prona  in  memoriam 
serie  cuncta  , saltem  principaliora  peragere.  Ab  ordine 
nimium  vel  rigido  vel  dissoluto  perinde  alieni , caveamus, 
ne  in  minutias  illo  confusi  discipuli  distrahantur*,  hoc,  in 
ambages. 

In  disciplinam  nova,  quae  in  scientiae  lucrum  apponenda 
esse , videri  possit , O ! si  singuli  cujuscunque  lubidini 
projicere  concessum  non  sit ! dum  exercitii  vetus  timet , re- 

5 


) 18  C 

centes  praesumunt;  inania  pravis  mista  diffluunt*,  quodque 
mendorum  expunctum  modo  et  obliteratum  fuit,  recurrit; 
conduntur  praecepta  a nescientibus  exequi;  aggestis  fabulis 
artis  divitias  mentiuntur , experienti^  prudens  pauperiem 
male  celari  perspicit. 

Nunquid  potius  sit,  ex  collecto  procerum,  ubicunque 
degentium  , arbitrio  nova  quae  indies  pullulant  et  praelo 
disperguntur , judicare  ? his  censoribus  recta  et  probata 
assumi  et  retineri,  his  castigatoribus  invidiosa,  quibus  viri 
docti  et  amantes  boni  communis  saepe  impetuntur,  reprimi 
possent.  Scriptores  medicarum  rerum  jam  saepe  dubii  esse 
possunt:  utrum  laude  vituperatio  potior  non  habenda  sit? 
nam  temere  proscindi  videmus  imperitia,  ira,  favore  arro- 
g^antiave,  modesti  fere  et  rerum  periti  obmutescunt. 

Non  sane  levis  opera  est,  scientiae  infelix  lolium  sarrire, 
sinunt  et  evellunt  juvenili  aestu ; indulgentes  propriis  aliena 
aspernantur.  In  densa  et  sterilibus  spissa  re  li  terar  ia,  quis 
bonae  frugis  et  retinenda,  quis  gnarus  et  incorruptam  fidem 
professus  pronuntiet  ? 

Medendi  rationem  aliam  tuetur  alia  gens’,  alia  provincia, 
alia  civitas , alium  fert  novus  annus , nova  dies,  alia  schola, 
natura  semper  eadem,  iisdem  morbis;  medentium  alter  coe- 
cum  errore  alterum  redarguit,  lippus  ipse;  regulam  recti 
fidam  nemo  habet , nec  facile  est , dijudicare  : copiii  an 
penuria  magis  premamur.  . 

Vis  naturae  insita,  eadem,  ni  fallor,  qua  vivimus  et 
enutrimur,  clam  multis  morbis  medetur,  eoque  medentibus 
quibuscunque  quin  et  pravis  favet  et  famam  parat*,  habet 
natura  etiam,  quibus  peritos  et  eminentes  contristetur,  mo- 
destiamque in  arrogantes  reducat*,  quos  dum  pari  impetu  in 
morbos  suopte  solubiles,  ac  in  illos,  quos  efficax  ars  profligare 
debet,  ferri  videmus*,  anhelare  magis  credas,  ut  videantur 
medici,  quam  ut  sint. 

Propterea  pura  eoque  simplex  nostrarum  scholarum 
doctrina  esto ! suum  naturae  medicatrici  et  faustae  spatium 
dare  discamus  ; suum , deficiente  illa  , audaci  et  herculeae 
arti*,  ab  ancipitibus  abstinere,  vana  et  supervacua  non  mo- 
liri; quo  sane  si  pura  adveniret  scholis  doctrina,  advenisse 
tandem  laetam  simplicitatem  , signum  veri , gaudere  pos- 
semus*, certumque  assequi,  quod  deesse  rudes  et  docti,  nec 
perperam,  obtrudunt. 

Habemus  sane  certorum  magnam  copiam  qua  gloriari 
ars  medica  et  vix  non  divina  dici  possit  *,  utique  incertorum 
pars  multo  major  superest,  quibus  homunciones  emergere 
hactenus  non  potuimus*,  haec  si  dignoscentes  praetereundo 
inter  abstrusa  seponamus,  confessis  ultro,  quod  obtrudant, 
non  superfuturum  est.  Quinimo  scholarum  obvia  et  obse- 
quiosa credulitas  deliramenta  procacium  qualiacunque  facile 
nimis  haurit,  et  pro  veris  fovet  venditat  que;  ideone  medicina 
incerta  sit  medicorum  peccatis?  Intervallorum  certi  et  incerti 
perspicacia,  ars  medica  certa  est. 

Si  schola  nostra  eruditionis  et  citatorum  nominum  appa- 
ratu minus  aut  vix  non  strepent,  non  angamur,  dummodo 
a natura  non  recesserimus*,  si  ingeniorum  fluxa  commenta 
sequi,  si  ultra  sciendorum  fines  transcendere  omittat,  si  fidam 
solum  et  probati  usus  doctrinam,  utut  augustam,  sequi  prae- 
tulerit*, laetemur:  utpote  quo  a vera  medicina  rectisque  ejus 
praeceptis  minus  tirones  aberraturi  sunt.  Jam  eheu!  conjec- 
turis et  ingenio  ludere,  saeculum  vocatur*,  philosophia  quam 
naturalem  dicunt,  et  chemia,  in  scenam  reproductae,  sese 
magis  exagitant,  quaeque  explicandis  naturae  legibus  alteri 
lauream  praeripiat,  et  secta  prior  habenda  sit?  decertant.  Cre- 
deres: almae  naturae  leges  non  indagari,  sed  condi*,  trahun- 
tur imbelles,  rei  novitatem  admirati.  — Horum  protinus,  ut 
priorum  omnis  memoria  extincta  est,  simul  ac  in  ipsam  natu- 
ram reversi  fuerimus,  quam  tandem  delusi  semper  repetimus. 

Nec  ingenio  humano  firmitatis  tantum  inest,  ut  recidere 
abstineant*,  ab  errore  vix  resipientes,  desipere,- aliter  tantum, 
denuo  incipimus*,  dum  nuperorum  taedet,  nova  parturiunt, 
ut  nescire  quispiam  possit,  a quo  metuendum  sit  magis,  an 
a cohorte  incumbentium  morborum  , an  a diversis  ita  me- 
medentium  sectis. 

Si  brevioris  quidem  et  succinctae  disciplinae  desiderio 
teneamur,  nequis  tamen  existumet,  significari:  artem  ipsam 
brevem  esse , quam  inexhaustam  adeoque  immensam  omnis, 
non  obtusus , facile  perspexerit  *,  nec  credant  truncum  quid 
vel  claudum  me  velle*,  id  vero  in  votis  est,  ut  fluxis  et  vacuis 
procacium  commentis  turgida  non  sit*,  velim  ut  falsorum 

vel  temere  projectorum  aut  oscitanter  assumptorum  absti- 
nentia minor  quidem,  mutila  tamen  rebus  non  sit,  ad  morbos 
eorum  historias  verasque  medendi  rationes  spectantibus-,  si 
verborum  illis  ampullis  quibus  intima  et  abstrusa  naturae 
pusiones  toties  decepti  pandere  gestiunt,  si  illis  quae  ad  recte 
medendum  non  faciunt , quin  et  oblivioni  tradenda  sunt, 
disciplina  nostra  brevior  fuerit,  sublimi  feriamus  sidera 
vertice. 

Nam  si  cujuslibet  humanae  functionis  vera  plenaque 
ratio  dari  posset,  aperta  omnis  esse  deberet,  credique:  ar- 
canum totius  naturae  brevi  divulgatum  iri.  Verum  omnibus 
reciproco  inter  se  nexu  diffusis  impenitrabile  quid  subest, 
quod  prudens  sentiat  et  vereatur-,  in  quo  ingenium  exercere 
et  conjecturas  projicere  ludibundus  quidem  possit , quibus 
tamen  nefas  sit,  praecepta  severae  nostrae  artis  adstruere. 

Quaecunque  igitur  sensu  ab  ipsamet  natura  impetrari 
queunt,  avidi  amplectemur  5 illam,  dum  sua  phoenomenis 
pronuntiat,  observando  audiamus,  percontemur,  dum  silet, 
experiundo  -,  discipuli , cum  protinus  modestae  naturae  effata 
non  intelligant  , explicationibus  magistrorum  erudiantur*, 
subtilia  explicationum  et  speciosa,  sinon  extra  cogitationem, 
saltem  extra  scholam  et  artis  usum  seponamus } rimentur  et 
revolvant  alii  docti  et  periti  viri  vel  consociatae  sapientum 
societates,  donec  probata  maturuerint,  legibus  naturae,  vel 
artis  praeceptis  inserenda*,  quo  quidem  summa  humanissi- 
mae artis  petentibus  applaudere  non  cessemus \ verum  si 
impatientes  graduum  paleantur,  absumus. 

Ita  tironum  quidem  sensus  magis  exacuuntur,  quam  prae- 
cox et  errabundum  ingenium  5 ita  de  intimis  rerum  causis 
suspectare  verebuntur,  aut,  si  auserint,  divinasse  non  illico 
asserent-,  nam  talia  agitantibus  non  sufficit,  exilem  quandam 
veri  micam  aut  speciem  tantum  veri  ut  flagrans  undequaque 
verum  accipere,  oportet  ut  verum  omne  ex  integro  appareat, 
si  inducere  et  induci  nolimus. 

Cum  schola  nostra  uni  numini:  experientiae,  devota  sit*, 
oportet  latam  satis,  nec  tamen  nimiam,  qua  tironum  atten- 
tio diffluat,  copiam  nancisci,  discipulis  ut  discere  et  obser- 
vationes fidas  consignare,  magistris  ut  docere  queant  , ex- 
ceptasque  calamo  observationes  ad  amussim  sempiternae 
naturae  remittere.  Propterea  aegrorum  hospitia  summi 
usus  sunt-,  quibus  dum  singulorum  miseriei  subvenimus, 
simul  in  universos  doctrinae  fructus  et  futurorum  malorum 
solatia  dispertimur. 

Hospitii  discretam  partem  febres  habeant,  quibus  con- 
silio medendum  est-,  partem  alteram,  saucii,  consilio  simul 
et  perita  manu  indigentes*,  aliam  discretamque  Lucina.  His 
discreti  totidem  et  congruentes  inter  se  et  in  susceptum 
scholae  ministerium,  Flamines  praesint,  exerceantque  et  do- 
ceant*, alter  chirurgiam,  alter  medicinam,  artemque  obste- 
triciam alter. 

Experientiae  signa  secuti,  rationis  quae  sunt,  non,  spero, 
videbimur,  respuere*,  quin  et  rationales  imprimis  vel  et  soli 
habendi  sint , qui  ratione  naviter  quidem  sed  subsequa  et 

inserviente  uti  norint,  sine  qua  observationi  et  experientiae 
nulla  vis  est. 

Multi  sane  eadem  mecum  experientiae  signa  ob  invidiam 
nominis:  empirici,  sequi  reformidabunt,  quo,  ut  atro  quo- 
dam carbone  notare  nos,  ingenio  indulgentes  stolide  arguti 
non  sinent*,  quanquam  ipsimet  opere,  ut  sincerus  quisque 
medicus,  experientiam  profiteantur,  dum  verbo  duntaxat 
confiteri  recusant.  Nos  vero  harum  partium  superbi  expe- 
rientiae securae  modestam  rationem  submittimus,  quo  sane 
ab  ingenio  nos  et  a recta  ratione  minus  abfuerimus,  quam 
illi  a vero. 

Chirurgia  , medicinae  soror  natu  major  , pannis  laceris 
et  toties  explosis  non  ita  obsita,  firmiore  hactenus  talo  per- 
stitit , indies  major  et  intra  puras  manus  venustior  *,  ejus 
exemplum  sororis  alterae  et  minoris  procacem  licentiam 
onerat. 

Procul  identidem  a schola  nostra  vocabulorum  nova  et 
barbara,  et  orandi'  genus  latum  et  sonans,  jam  denuo  celebre, 
quanquam  anceps  et  obscurum;  non  dixerim,  an  ad  sapien- 
tiam, an  ad  fatuitatem  magis  pertineant?  nam  non  intelligo*, 
eruntque,  falso  pudore  non  acti,  qui  mecum  confiteantur, 
non  intelligere;  quin  etiam  credas,  ipsos  authores  metuere, 
ut  intelligantur *,  magnificumque  velum  inanibus  obtendi*, 
nam  legentes  docti  et  indocti,  de  relatorum  sensu  discrepant. 
Intelligi  si  possent,  fucum  forsan  redolitura  sint,  praeter- 
eundum silentio. 

Igitur  sit  nobis  genus  dicendi  planum  et  communiter  re- 
ceptum, quod  in  sua  vernacula  convertere  gallus,  anglus, 
latius  aliique  possint.  Recentium  et  antiquorum  multi  et 
praecellentes,  pura  et  facili  dictione  usi,  rem  medicam  ap- 
prime exornavere  et  auxerunt*,  cur  eadem  nobis,  si  profe- 
rendi digna  habuerimus,  non  sufficiat?  rerum  sane  difficultate 
satis  premimur,  an  obscuris  et  ancipitibus  verborum  facetiis 
ultro  impediri  nos,  non  tergiversemur? 

De  doctrina  scholae  nostrae,  quae  generatim  jam  anno- 
tavimus in  singulas  fere,  ejus  partes  referrenda  esse  opinarer. 
De  cognitione  structurae  hominis  et  partium , harumque 
quae  vis  et  facultates  sint?  prior  nobis  mentio  sit*,  quippe  his 
media  insunt , docentis  naturae  verba  percipiendi  et  intelli- 
gendi*,  his,  dum  silentio , secreta  sua  celare  videtur,  inter- 
pellare illam , et  ut  revelet , adigere  experiundo  discimus. 
Primos  in  anatomen  gradus  vix  sine  ductu  magistri  tiro  fece- 
rit*, hic  veluti  incognitas  terras  aperit,  tiro  intentus  sequitur, 
ipsemetque  cultello  assuescens  investigat,  sibique  alias  post 
alias  partes  detegit , et  sensim  omnes  perscrutatur , a gran- 
dioribus ad  subtilia  progressus.  Percipiuntur  a dissecan- 
tibus, quae  postea  reddi  verbis,  aut  alio  modo  non  queant*, 
horum  assiduo  usu  dexteritas  manuum,  in  alios  etiam  me- 
dentium  usus  profutura,  invalescit.  In  hoc  vero  anatomes 
studium  magis  commendare  se  videtur  , quod  judicii  vim 
firmam,  et  a lusibus  ingenii  lascivientis  securam  fere  praestet*, 
nam  conjecturalibus  non  ducitur,  quo  quis  penitius  naturam 
sensubus  rimatus  est:  anatomicarum  rerum  ignaros  praepri- 
mis  videmus  opinionum  commenta  captare,  sicque  pfo  junone 

nubem  amplecti  nimium  proclives  in  grandiorum  partium  per- 
scrutatione tiro  praeprimis  nervos  suos  omnes  intendat  *,  ha- 
rum ut  luculentior  ratio  est,  et  obvia  semper  utilitas*,  subti- 
libus, quanquam  inutilia  dici  non  possint,  exornamur  magis 
et  delectamur*,  ast  speculatio  in  procinctu  est. 

In  animalium  comparata  corpora  digredi , tironi , stu- 
diorum suorum  fundamenta  agenti,  vix  expedit*,  quo  pro- 
latari scientiae  campus  ab  eruditis  potius , quam  impediri 
discendi  novus  debeat.  His  si  magnificae  scholae,  si  litera- 
torum  splendidae  societates  in  augmentum  scientiae  indul- 
serint , laetemur  *,  oportet  discipulos  omnem  curam  in 
ponendis  scientiae  rudimentis  insumere. 

Cognita  corporis  humani  structura  in  cognitionem  vitae 
et  functionum  proclivi  via  ferimur.  In  his  praeprimis  aeta- 
tem et  omne  studium  viri  multi  et  acerrimi  ingenii  con- 
sumpserunt*, ast  an  initiis  emersisse,  asseverare  quis  auserit? 
Opinionum  et  commentorum,  si  obsaturari  quis  amet,  im- 
mensa prostant  *,  perennium  et  veri  curta  supellex*,  meliora 
et  hic,  quae  sensubus  accipiuntur  *,  ingeniorum  latum  et 
lascivum  exercitium*,  urgent  incassum  intima  naturae  pene- 
tralia. Vident  et  abstinere  intelligunt  perspicatiores  5 eru- 
ditorum conatus  placent  *,  tentari , non  aversemur.  Nos, 
quae  fiant,  scire  praeprimis  intenti  simus,  de  modo  et  cau- 
sarum ratione  castum  esto  modestumque  judicium  *,  id  si 
exercere  non  veriti  fuerimus,  saltem  velut  descisa  proclamare, 
vereamur*,  nam  hactenus  fere  fefellit,  quod  nimiurti  eximis 
et  e sublimi  petitum  fuit. 


4 


) 26  ( 

Corporum  naturalium  cognitionibus  communibus  jam 
ante  modo  imbuti  (nam  insalutata  physica  in  sacra  Aescu- 
lapii ingredi  nulli  permissum  sit),  jam  et  propria,  et  consti- 
/ tuentes  eorum  partes  , et  rationem  qua  reciprocas  inter  se 
actiones  patiuntur,  et  in  corpora  alia  exercent,  tirones  per- 
scrutentur. Ideo  duce  magistro  chimiae,  corporum  natura- 
lium quorumvis  nexus  solvere , solutas  partes  singulas 
spectare , nexum  pristinum  restituere , connubia  alia  cum 
aliis  facere , quaeque  inde  eveniunt , recognoscere , labor 
sit : ne  hac  ex  parte  medicarum  cognitionum  series  hiet, 
nunquam  non  validior,  quo  plenior  ; chimia  et  multa  sup- 
peditat, quae  referri  in  functiones  vivi  hominis,  hisque  lucem 
afferre  possint;  caveat  tamen  nostra  schola  a secta  illa,  quae 
dum  cliemicarum  de  his  rationum  quid  repperit,  repperisse 
totam  credit , anteriorum  temporum  recidivis  nihildum  sa- 
pientior. 

In  morborum  porro  catervas  convertamur:  horum  schola 
rationem,  ut  genere  et  speciebus  diversi  sunt,  omissis  divi- 
sionum sublitibus,  discipulis  exhibeat;  compositis  consimili- 
bus, vel  prout  affines  sunt,  corporis  loco,  forma,  habitu, 
gradu,  vel  et  curandi  modis;  ita  captui  novorum  memoriae- 
que subvenimus  ; sic  morbos , quos  natura  promiscuos 
offert,  arte  conjungimus  et  in  ordinem  dispositos  pertrac- 
tamus; nec  multum  refert,  si  in  definiendis  severe  morbis 
non  tam  anhelemus , ( definitione  enim  quis  febrim  , quis 
inflammationem,  quis  obvios  alios  multos  morbos,  omnibus 
quantumvis  cognitos,  exegerit,  donec  vitae  impetum  faciens 
et  nutritionis,  internae  causae  latent?)  si  morbi  quid  omissum 

fuerit,  opusque,  velut  humanum  omne,  omnino  plenum 
non  prostet.  Cognitis  ordinibus,  specierum,  momenti  mi- 
noris, spatia  usu  adimplentur.  Omnis  morborum  catalogus, 
quanquam  diffusos  latissimosque  dederint,  hiulcus  est;  ne- 
que vocabulorum  sola  memoria  sapimus ; si  significatus  verbo 
morbus  intactos  sensus  praeteririt,  inanis  labor  est. 

In  remediorum , quibus  medemur  , supellectilem  versi, 
non  tam  numero,  quam  delectui  studeamus.  His  si  copiam, 
quam  insumunt,  spectemus,  crederes  omnem  morbum  ipsam- 
que  mortem  profligari  posse.  Inertibus  mista  sunt  efficacia, 
certiora  dubiis  , utilibus  supervacua  , quin  et  a truculentis 
liberi  non  sumus , ut  animus  iste  nimium  elatus  subsideat. 
Ecquis  meliora  imposterum  promittere  auserit?  nam  dispersa 
medentium  experientia,  morborum,  eosque  accipiendi,  indies 
nova  et  diversa  ratio,  et  mobile  hominum  ingenium  impedi- 
mento sunt.  Schola  nostra  remediis  paucis  assuescat;  nam 
et  dimicantes  arma  juvant,  quibus  maxime  assueti  sunt. 

Copia  medicamentorum,  quin  et  apud  invitos  gliscit,  me- 
dentium inconstantia,  et  novi  libidine;  quodque  non  satis 
datum  sit:  sanitatem,  morbos  et  horum  accidentia,  in  veras 
causas  suas  referre,  tribuantque  faustam  in  partem  vel 
et  in  sinistram  remediis,  tribuenda  aliis  diversisque.  Facilius 
et  tutius  judicant , pauca  tractantes. 

In  his  scholis  magistrorum  ductu  tirones  adolescant;  in 
his  ductu  supremae  naturae  magistri  in  artis  summa  ascen- 
dant ; horum  verba  ut  bona  quidem  accipi  possunt, 

optimum  vero,  quod  impertiantur,  in  exemplis  est*,  id  in  sen- 
sum habitus  et  experientiae,  utrumque  usu  et  exercitatione 
adolescat*,  sic  scholis  discipuli,  utili  et  vero  probe  enutriti 
emergunt,  post  ipsimet  magistri. 

In  discipulos  scholae , totius  medicinae  exercitium  con- 
ferre intentis , professorum,  scientia  et  dexteritate  praevalen- 
tium et  proborum  delectus  convenit*,  sit  suus  cuique:  chi- 
rurgiae, medicinae  et  arti  obstetriciae,  discretusque  magister*, 
collecti  et  concordes  scholam  constituant , adjunctis  in  sub- 
sidia et  supplementum  coeterarum  partium  professoribus. 

Laboris  honorificum  pretium  magistris,  donec  superstites 
fuerint,  annuum,  ex  publico  aerario  redeat. 

Discipuli  omnes  quotannis  medicinae  partes  emetiti, 
triennio  , si  visum  fueiit , scholas  finiant , dato  aditu  in 
examina,  lege  constituta*,  quo  approbati  medici,  fide  publica 
digni  pronuntiantur,  muniisque  imponi  possint,  qui  exer- 
citii medici  omnes  vices  in  se  suscipere,  sibique  vitam  bene- 
faciendo laetam,  salutiferam  parare  aliis  queant.  Sane  non 
inficiabitur  quispiam  majores  semper  et  medicos,  obstetrican- 
tes chirurgosque  futuros  esse,  quo  hi  singulis  imbuti , uni- 
versam medicinam  consociatam  magis  percoluerint  *,  cujus 
membra,  divisa  quamvis  abs  suo  toto  spectenter,  ad  unum 
tamen  corpus  pertinent , quod  non  nisi  integrum  valet , di- 
visum languet  et  mancum  deprehenditur. 

Verum  tantarum  tam  que  diversarum  rerum,  an  copiam 
ingenia  et  manus  assequentur? 

Si  ingenui,  sagaces  et  literis  a teneris  annis  imbuti  scholis 
admissi  fuerint,  si  densa  in  scholis  disciplina,  si  verbis  non 
solum  sed  et  usu  exercitati,  si  callidi,  assiduique  didicerint-, 
quinimo  ? prodituri  sunt , quos  desideramns  , medici , re 
literaria  si  non  consummati , in  commoda  tamen  et  in 
aegrorum  solatia  acceptabiles  et  prompti  , quantumque 
emeritis  datur , praestantes. 

A pleno  coeterum  et  perfecto  omnes  distamus-,  alii  genio, 
alii  occasione  distant,  alii  solertia,  ignaviave-,  distant  et  ii, 
qui  singulam  quandam  partem  excolendam  sibi  assumpse- 
runt ideoque , credas  distare  magis  debere  *,  cumque  ipsa 
scientia  inchoata  tantum  apparere  possit,  gratulemur  minus 
distanti ; a perfecto  omnes  absumus. 

Ego  sane  bonis  modo  medicis  appono , qui  non  nocere, 
et  naturae  faustos  conatus  non  interturbare  didicerunt  5 
melioribus:  qui  illis  dum  subveniendum  est,  subvenire*, 
optimis : qui  naturam  fatiscentem  erigere , reducere  deviam, 
eoque  sincerum  arti  triumphum , quem  quidem  cajiere  cuncti 
non  cessant,  efficacia  artis  parare  intellexerint-,  gloria  non 
differente  , sive  medicamentis  , sive  armata  manu  praestita 
res  fuerit-,  nam  eadem  salus  est. 

Turgidis  itaque  non  ita  velis  procedentes,  metam  certius 
assequi  liceret  cum  laeta  spe,  fore  ut  tandem  disponi  in 
distantes  pagos  medici  possent,  prompti  in  febrium  et  sau- 
ciatorum levamina,  prompti  demum  in  partus  quoscunque 
casus  j quo  publicae  curae  paganus’,  qua,  sui  impos  , is 

magis  indiget,  particeps  fieri-,  et  artis  pravae  obvia  eheu! 
saevities  reprimi  posset. 

Discipulorum,  quo  opus  est,  numerum  allicere  in  scho- 
las, sane  difficile  non  sit;  inest  modo  arti  salutiferae  pro- 
prium quoddam  et  insigne  decus,  quo  duci  ingenuus  et 
humanus  possit;  alia  etiam  media  suppetunt,  quibus  trahi 
frequens,  juventa  posset,  de  quibus  sapientes  rerum  pu- 
blicarum moderatores  supervacaneum  fere  sit , monere. 

Attamen  studiorum  pretia  quibus  sublatis  studia  ipsa 
perire  scitur , praeterire  non  licet , quae  in  dimissos  schola 
et  medicorum  muniis  jam  praepositos  derivanda  sunt  : sit 
immunitas  ab  oneribus  publicis , onera  afflictarum  valetu- 
dinum in  se  suscipientibus  ; eximantur  numero  militum 
conscriptorum , quod  pace  reddita  concessum  sit , ingenii 
cultu  et  facultatibus  commendabiles  in  scholas  assumendi, 
studiorum  proprios  sumptus  facturi;  sint  annui  reditus,  qui- 
bus constitutis  medicis  in  necessaria  quidem  vitae  providea- 
tur , prospera  tamen  amoenaque , artis  diligenti  exercitio 
comparanda  supersint. 

Suum  tamen  in  quodvis  commune  medicum  disponere, 
gravitas  erogandorum  sumptuum  vetabit , quanquam  sint, 
quae  proprium  sola  et  discreta  sustentare  queant ; si  secus ; 
conjungantur  bina  terna  quaternave,  prout  locorum  facul- 
tatum et  viciniae  ratio  tulerit.  Alii  junctis  inter  se  com- 
munibus studiorum  iu  tirones  dispendia  eroganda  esse 
existumabunt. 

Nec  gravabuntur  collecti , in  rem  domesticam  illius  sin- 
guli conferre,  cui  afflictae  sanitatis  publica  et  privatorum 
cura  gerenda  est;  nunc  prava  et  truculenta  ignarorum  opera, 
sincera  deficiente  , compesci  nequit»  Si  sinceram  afflicti 
velint,  e lorginquo  petita,  saepe  serovenit;  miserosque  ab- 
normi sumptu  premit;  huic  parcerent,  securiores  presentia 
sinceri  medici , quem  fortassis  illo  , qui  jam  in  eru- 
diendas obstetrices  vertitur,  sumptu  instituere,  dari  posset. 

Quod  ut  aliquo  modo  appereat,  ponamus  obiter  calcu- 
lum : in  obstetricem  schola  erudiendam  sumptus  jam  sex- 
cenorum fere  francorum  a quovis  communi  expendendi  sunt. 

Si  suam  omnis  pagus  provinciae  v.  g.  montis  Ceraunii, 
sibique  soli  destinatam  velit , sexcentiis  illis  octogesies  et 
quod  excedit,  opus  est,  nam  communorum  is  numerus. 

Jam  si  summa  ista  (411,600  fr.)  obstetrices  quidem  re- 
demptae sint,  quae  partum  naturalem  utcunque  curare  pos- 
sint , manet  tamen  augusta  res  , defectu  obstetricatorum  in 
praeternaturales  partus  semper  necessariorum  ; cui  postea 
emendata  quidem  aliquantisper  obstetricum  re,  mederi  non 
ita  facile  futurum  sit;  cum  id  emolumenti,  quod  ex  singulo 
partu  redire  in  sincerae  artis  exercitium  posset,  in  inermes 
obstetricum  manus  diffluat. 

Ex  summa,  quam  diximus,  quincunx  foenus  factum,  et 
in  annua  medicorum  honoraria  dispertitum  , sexaginta  fere 
et  novum  obstetricatores  ( 3oo  fr. ) remunerari  possent  et 

vicibus  medicorum  externorum , internorum  simulque  obste- 
tricantium quibuscunque  perfungi. 

Si  rebus  ita  institutis  superfuturi  sint  , qui  mulieres, 
moris  vetustate  vel  ob  falsam  pudicitiam  in  subsidia  partus 
desiderare  perseverent',  etiam  non  obfuero:  conducant  sibi 
constituti  medici  foeminas,  scholarum  licet  expertes,  in  nu- 
tum et  ministerium  instituti  medici  obedientes,  modestia  et 
morum  candore  commendabiles*,  hae  parturientibus,  donec 
obsequio  et  exspectatione  tantum  opus  est,  assideant,  remissa 
tamen  in  fidem  et  conscientiam  constituti  medici  partuum 
quorumcunque  securitate,  et  artis  fortioris  , natura  labas- 
cente, exercitio. 

His,  si  nimia  spe  abreptus,  in  aliena,  quae  medicorum 
non  esse,  existumare  quis  possit,  divagari  visus  fuero,  non 
malam  in  partem  111.  Praeses,  honorandissimi  socii  accipite ! 
mihi  in  re,  momenti  gravioris,  tentasse  sufficiat,  meliora- 
que,  si  non  tradidisse,  saltem  ostendisse* 

